“Фестываль нацыянальных культур мае такое вялікае значэнне для горада ў першую чаргу таму, што ён складае яго турыстычную прывабнасць, якая ўваходзіць у паняцце брэнда. Брэнд — гэта абгортка, упакоўка, у якую мы павінныя завярнуць наш горад, каб найбольш эфектыўна прадаць яго ўсяму свету. Гэта абгортка мусіць быць вельмі выразнай, дакладнай і вытанчанай. Мець пэўны прадуманы прафесійны змест. Таму, на маю думку, фармат фестывалю трэба мяняць. Цяпер ён вырадзіўся ў карнавал вопраткі і шашлыку. Гэта агідна. Нічога знакавага, цэласнага, а тым больш нейкага вынаходніцтва на фестывалі ў апошнія гады няма. Нічога значнага не адбываецца, каб палепшыць карцінку горада. Наадварот, у гарадской прасторы з’явіліся вельмі спрэчныя аб’екты.